ການ​ປະ​ທະ​ກັນໃນອັຟກາ​ນີສຖານ ຍັງຜົນໃຫ້ມີ 4 ຄົນ​ເສຍ​ຊີວິດ
ກຸ່ມ​ຕາ​ລີ​ບັນ​ ໄດ້​​ອ້າງ​ເອົາ ​ຄວາມ​ຮັບຜິດຊອບ​ ໃນ​ການ​ໂຈມ​ຕີ​ຄັ້ງ​ນີ້ ຊຶ່ງ​ໄດ້​ມີ​ຂຶ້ນ ​ໃນ​ຂະນະ​ທີ່​ກຸ່ມ​ຫົວ​ຮຸນ​ແຮງດັ່ງກ່າວ ເພີ້ມທະວີການບຸກໂຈມຕີປະຈຳປີ.
ເຈົ້າໜ້າທີ່ກະຊວງພາຍໃນອັຟການີສຖານ ໄດ້ກ່າວວ່າ ການປະທະ ກັນທີ່ບ້ານພັກໃນະຄອນ ຫຼວງຂອງອັຟການີສຖານ ໄດ້ສິ້ນສຸດລົງ ໃນເຊົ້າວັນພຸດມື້ນີ້ ທີ່ຍັງຜົນໃຫ້ມີ 4 ຄົນເສຍຊີວິດ ການຍິງຕໍ່ສູ້ກັນຢ່າງໜັກໜ່ວງແລະລະເບີດ ໄດ້ມີຂຶ້ນທີ່ຄຸ້ມຄົນຮັ່ງມີ Wazi Akbar Khan ໃນນະຄອນຫຼວງ Kabul ໃນຂະນະທີ່ກອງ ກຳລັງຮັກສາຄວາມປອດໄພອັຟການີສຖານ ປະທະກັບພວກ ໂຈມຕີໃນຄຸ້ມທີ່ບ້ານເຮືອນສ່ວນໃຫຍ່ ແມ່ນເປັນຕຶກອາຄານຂອງ ສະຖານທູດຕ່າງໆແລະໂຮງການລັດຖະບານ ຮອງລັດຖະມົນຕີກະຊວງພາຍໃນ ທ່ານ Mohammad Ayub Salangi ໄດ້ກ່າວວ່າ ບໍ່ມີພົນລະເຮືອນຫຼືທະຫານບາດເຈັບລົ້ມຕາຍແຕ່ຢ່າງໃດ ແລະວ່າ ພວກໂຈມຕີ ແມ່ນມີປືນອັດຕະໂນມັດ ແລະປືນຍິງລະເບີດມື ນຳດ້ວຍ ກຸ່ມຕາລີບັນ ໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ຊຶ່ງໄດ້ມີຂຶ້ນ ໃນຂະນະທີ່ ກຸ່ມຫົວຮຸນແຮງດັ່ງກ່າວເພີ້ມທະວີການບຸກໂຈມຕີປະຈຳປີໃນລະດູບານໃໝ່ຫາລະດູຮ້ອນ ພວກນັກຕໍ່ສູ້ຂອງກຸ່ມຕາລີບັນ ໄດ້ໂຈມຕີບ້ານພັກອີກແຫ່ງນຶ່ງຕ່າງຫາກ ໃນຕົ້ນເດືອນນີ້ ໃນນະຄອນຫຼວງກາບູລ ຊຶ່ງໄດ້ສັງຫານຊາວອາເມຣິກັນ ຊາວອັງກິດ ອີຕາລີ ຊາດລະນຶ່ງຄົນແລະຊາວອິນເດຍ 4 ອີກ 5 ຄົນເປັນຊາວອັຟການີສຖານ ແລະ 2 ຄົນເປັນຊາວປາ ກີສຖານ ກອງກຳລັງຮັກສາຄວາມປອດໄພອັຟການີສຖານ ແມ່ນພວມດີ້ນຮົນທີ່ຈະປົກປ້ອງການ ໂຈມ ຕີຂອງກຸ່ມຕາລີບັນ ນັບຕັ້ງແຕ່ສະຫະລັດ ແລະກອງກຳລັງເນໂຕ ທີ່ໄດ້ສິ້ນສຸດການ ປະຕິບັດງານສູ້ລົບຢ່າງເປັນທາງການໃນທ້າຍປີກາຍນີ້